Er mai ymdrin â chanlyniadau’r newid yn yr hinsawdd y mae’r adroddiad hwn, rhaid inni beidio ag anghofio bod angen inni hefyd leihau ein hallyriadau. Bellach, mae gennym ddeddfwriaeth i leihau ein hallyriadau o leiaf 80% erbyn 2050, gan chwarae’n rhan wrth weithredu ar y newid yn yr hinsawdd yn y cyd-destun byd-eang. Er mai gwlad fach ydym, rydym, ar y cyd â’n partneriaid, wedi gwneud ymrwymiadau uchelgeisiol i leihau ein hallyriadau drwy Femorandwm Cyd-ddealltwriaeth Arweinyddiaeth Is-genedlaethol ar yr Hinsawdd Fyd-eang. Mae 135 o awdurdodaethau yn rhan ohono, ac maent yn cynrychioli 32 o wledydd, chwe chyfandir, 783 miliwn o bobl a $21 triliwn mewn cynnyrch domestig gros, sy’n gyfwerth â thros chwarter yr economi fyd-eang.
Although this report is about dealing with the consequences of climate change, we must not forget we also need to reduce our emissions. We now have legislation in place to reduce our emissions by at least 80% by 2050 and play our part in acting on climate change in the global context. Although we are a small country we, along with our partners, have made ambitious commitments to reduce our emissions through a Memorandum of Understanding on Sub-national Global Leadership, which covers 135 jurisdictions, representing 32 countries, 6 continents, 783 million people and $21 trillion in GDP, equivalent to more than a quarter of the global economy.